Brunkrona lanio

La **Brunkrona lanio** aŭ Bruna lanio, *Lanius cristatus* estas malgranda paserina birdo kiu apartenas al plej tipa genro *Lanius* de la familio de Laniedoj. Ĝi troviĝas ĉefe en Azio. Ĝi formas superspecion kun la tre proksimaj Ruĝdorsa lanio, *L. collurio*, kaj la Izabela lanio, *L. isabellinus*. Kiel ĉe plej parto de aliaj lanioj, ĝi havas distingan nigran "maskon" traokulan. Ĝi troviĝas ĉefe en malferma arbustaro, kie ĝi ripozas sur pintoj de dornaj arbustoj serĉe de predoj. Kelkaj populacioj de tiu disvastigata specio formas distingajn subspeciojn kiuj reproduktiĝas en moderklimata Azio kaj migras al siaj vintraj teritorioj en tropika Azio. Ili troviĝas foje kiel vagantoj en Eŭropo kaj Nordameriko.

## Aspekto 
[eta|maldekstra|250px|Brunkrona lanio en [Kalkato, Okcidenta Bengalo, Barato.]]
Tiu lanio estas ĉefe **bruna en supraj partoj**, kiel ties nomo sugestas, kaj ties vosto estas rondoforma. La nigra masko povas esti pli pala vintre kaj havas blankan superokulan strion super tiu. La subaj partoj estas kremokoloraj kun blanka gorĝo, kaj ruĝecaj flankoj kaj ventro. La flugiloj estas brunaj kaj ne havas blankajn flugilstriojn malkiel aliaj lanioj.

Inoj havas fajnan skvamecon sube kaj ilia masko estas malhelbruna kaj ne estas tiom markata kiom ĉe masklo.

Subspecio *lucionensis* havas grizan kronon nuance al la brunaj supraj partoj kaj la pugo aperas pli ruĝeca ol la cetero de supra dorso.

Oni konas kelkajn konfuzajn formojn el centra Azio kie koincidas la populacioj de *cristatus*, *isabellinus* kaj *collurio*.

## Distribuado 
La nomiga formo reproduktiĝas en norda Azio el Mongolio al Siberio kaj vintras en Suda Azio, Birmo kaj la Malaja duoninsulo. La raso *confusus* priskribita el la sama regiono ne estas bone markata sed havas pli ampleksan blankan superokulan strion kaj pli palajn suprajn partojn kaj estas foje inkludata en la nomiga populacio.

Subspecio *superciliosus* (foje nomata Japana lanio) reproduktiĝas en la insuloj de Saĥalino, Kuriloj kaj Japanio kaj vintras en Hajnano, Sumatro, Javo, kaj la Sundoj. Subspecio *lucionensis*, foje konata kiel Filipina lanio, reproduktiĝas en Koreio kaj orienta Ĉinio kaj vintras ĉefe en Tajvano, Filipinoj sed ankaŭ ĉe la Andamanoj kaj en duoninsula Barato.

Tiu specio estas rara en Eŭropo kaj oni konstatis vagantojn en Usono kaj Kanado.

## Kutimaro kaj ekologio 
[eta|maldekstra|*Lanius cristatus lucionensis*, la "filipina" lanio ([Kalkato), noti la grizan kronon kaj blankan gorĝon kontraste kun la ruĝecaj subaj partoj.]]
La Brunkrona lanio estas migranta specio kaj ringostudoj montris ke ili havas grandan fidelon al siaj vintraj teritorioj, kaj revenas al la samaj lokoj ĉiuvintre. Ili ekmarkas siajn vintrajn teritoriojn tuj post ties alveno kaj ties laŭta babilemaj aŭ vibrantaj alvokoj estas distingaj. Birdoj kiuj alvenas frue kaj markas teritoriojn ŝajne havas avantaĝon super tiuj kiuj alvenas poste al vintraj areoj. La tempo de ties migrado estas tre regula kun alveno por vintro en Barato septembre kaj eliro en aprilo. Dum la vintra periodo, ili suferas antaŭmigradan plumoŝanĝon. Ili tipe serĉas predon el ripozejo kaj ekflugas suben surgrunden por kapti ilin.

## Bildaro 

Image:Brown Shrike (Lanius cristatus) in Kolkata W IMG 3426.jpg| en Kalkato, Okcidenta Bengalo, Barato.
Image:Brown Shrike (Lanius cristatus)- Immature in Kolkata I IMG 6072.jpg| Nematurulo en Kalkato, Okcidenta Bengalo, Barato.
Image:Brown Shrike (Lanius cristatus)- Immature in Kolkata I IMG 2761.jpg| Nematurulo en Kalkato, Okcidenta Bengalo, Barato.
Image:Brown Shrike (Lanius cristatus)- Immature in Kolkata I IMG 2760.jpg| Nematurulo en Kalkato, Okcidenta Bengalo, Barato.
Image:Brown Shrike (Lanius cristatus)- Immature in Kolkata I IMG 0147.jpg| Nematurulo en Kalkato, Okcidenta Bengalo, Barato.
Image:Brown Shrike (Lanius cristatus)- Immature feeding in Kolkata I IMG 1898.jpg| Nematurulo feeding en Kalkato, Okcidenta Bengalo, Barato.
Image:Brown Shrike (Lanius cristatus)- Immature feeding in Kolkata I IMG 1875.jpg| Manĝanta nematurulo en Kalkato, Okcidenta Bengalo, Barato.
Image:Brown Shrike I IMG 4387.jpg| Nematurulo en Kalkato, Okcidenta Bengalo, Barato. Image:Brown Shrike I IMG 3580.jpg| Nematurulo en Kalkato, Okcidenta Bengalo, Barato.
Image:Brown Shrike I IMG 3317.jpg| Nematurulo en Kalkato, Okcidenta Bengalo, Barato.
Image:Brown Shrike I2 IMG 2337.jpg| Nematurulo en Kalkato, Okcidenta Bengalo, Barato.

## Referencoj 
## Aliaj fontoj 
* 
* 
* 

## Eksteraj ligiloj 
* Identigonotoj el Koreio
* Fotoj kaj filmetoj
* Distribumapoj

Kategorio:Paseroformaj
Kategorio:Laniedoj
Kategorio:Birdoj de Ameriko
Kategorio:Birdoj de Azio
Kategorio:Birdoj de Eŭropo